Document ID: 32001D0261

Απόφαση της Επιτροπής
της 22ας Μαρτίου 2001
περί καθορισμού, για την Ισπανία, των ημερομηνιών αφαίρεσης των δαπανών που αποκλείονται από την κοινοτική χρηματοδότηση των μηνιαίων προκαταβολών
[κοινοποιηθείσα υπό τον αριθμό Ε(2001) 747]
(το κείμενο στην ισπανική γλώσσα είναι το μόνο αυθεντικό)
(2001/261/ΕΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΟΚ) αριθ. 729/70 του Συμβουλίου, της 21ης Απριλίου 1970, περί χρηματοδοτήσεως της κοινής γεωργικής πολιτικής(1), όπως τροποποιήθηκε τελευταία από τον κανονισμό (ΕΚ) αριθ. 1287/95(2),
τον κανονισμό (ΕΚ) αριθ. 1258/1999 του Συμβουλίου, της 17ης Μαΐου 1999, περί χρηματοδοτήσεως της κοινής γεωργικής πολιτικής(3),
τον κανονισμό (ΕΚ) αριθ. 1663/95 της Επιτροπής, της 7ης Ιουλίου 1995, περί θεσπίσεως των λεπτομερειών εφαρμογής του κανονισμού (ΕΟΚ) αριθ. 729/70 όσον αφορά τη διαδικασία εκκαθάρισης των λογαριασμών του ΕΓΤΠΕ, τμήμα Εγγυήσεων(4), όπως τροποποιήθηκε τελευταία από τον κανονισμό (ΕΚ) αριθ. 2245/1999(5), και ιδίως το άρθρο 8 παράγραφος 3 δεύτερη φράση,
Μετά από διαβούλευση με την επιτροπή του Ευρωπαϊκού Γεωργικού Ταμείου Προσανατολισμού και Εγγυήσεων, τμήμα Εγγυήσεων,
Εκτιμώντας τα ακόλουθα:
(1) Το άρθρο 5 παράγραφος 2 στοιχείο γ) του κανονισμού (ΕΟΚ) αριθ. 729/70, καθώς και το άρθρο 7 παράγραφος 4 του κανονισμού (ΕΚ) αριθ. 1258/1999 αναφέρουν ότι η Επιτροπή αποφασίζει για τις δαπάνες που πρέπει να αποκλεισθούν από την κοινοτική χρηματοδότηση όταν διαπιστώνει ότι οι δαπάνες δεν πραγματοποιήθηκαν σύμφωνα με τους κοινοτικούς κανόνες.
(2) Το ποσό που βαρύνει την Ισπανία βάσει της απόφασης 2001/137/ΕΚ της Επιτροπής(6) είναι μεγάλο σε σχέση με τις νέες δαπάνες, και πρέπει επομένως να καταλογιστεί σε δύο ίσα μέρη στις δαπάνες δύο διαδοχικών μηνών,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Για την Ισπανία, το ποσό που αποκλείεται από την κοινοτική χρηματοδότηση με την απόφαση 2001/137/ΕΚ πρέπει να καταλογιστεί σε δύο ίσα μέρη στις προκαταβολές σχετικά με τις δαπάνες, αντίστοιχα του δεύτερου και τρίτου μήνα, οι οποίοι έπονται της ημερομηνίας κοινοποίησης της εν λόγω απόφασης.
Άρθρο 2
Η παρούσα απόφαση απευθύνεται στο Βασίλειο της Ισπανίας.
Βρυξέλλες, 22 Μαρτίου 2001.

Labels: 4
15
18
6